stanford-oval/wikipedia huggingface dataset:
Xiaomi Black Shark 2

| Xiaomi Black Shark 2 |
| --- | --- |
Valmistaja:  Xiaomi
Julkaistu:  28. maaliskuuta 2019
Mitat:  163,61 x 75,01 x 8,77 mm
Paino:  205 g
Näyttö:  6,4" Full HD+ AMOLED
Näytön kuvatarkkuus:  1 080 x 2 340
Suoritin:  Qualcomm Snapdragon 855 8-ydin, 2,84 GHz, Kryo 485, 64-bittinen, 7 nm
Grafiikkapiiri:  Adreno 640
Muisti:  256 Gt
Keskusmuisti:  12 Gt
Takakamera:  48 megapikseliä + 13 megapikseliä
Etukamera:  20 megapikseliä
Käyttöjärjestelmä:  Android 9.0 (Pie) Xiaomin MIUI-käyttöliittymällä
Akku:  4 000 mAh
Infobox OKNimi-testi OK: 
Xiaomi Black Shark 2 on Xiaomin 28. maaliskuuta 2019 julkaisema älypuhelin, jossa on esiasennettuna Android 9.0 (Pie) Xiaomin MIUI-käyttöliittymällä.
Tekniset tiedot > Muotoilu

Xiaomi Black Shark 2 -älypuhelimessa on 6,4-tuumainen näyttö Full HD+ -resoluutiolla.
Tekniset tiedot > Fyysiset osat

Laitteesta löytyy 2,84 Gigahertsin 8-ydin prosessori. Laitteessa on 12 Gigatavua RAM-muistia ja 256 Gigatavua sisäistä muistia.
Tekniset tiedot > Fyysiset osat > Kamerat ja multimedia

Laitteessa on kaksi takakameraa, pääkameran tarkkuus on 48 megapikseliä ja toinen kamera on 13 megapikseliä. Etukamera on puolestaan 20 megapikseliä.
Videokuvaus voidaan tehdä 2160p (4K) -resoluutiolla 30fps ja 1080p (Full HD) -resoluutioilla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 9.0 (Pie) Xiaomin MIUI-käyttöliittymällä.
World of Warcraft: Wrath of the Lich King

| World of Warcraft: Wrath of the Lich King |
| --- | --- |

Kehittäjä:  Blizzard Entertainment
Julkaisija:  Vivendi Universal
Suunnittelija:  Blizzard Entertainment
Säveltäjä:  Russell Brower
Pelisarja:  Warcraft
Julkaistu:  13.11.2008
Lajityyppi:  massiivinen monen pelaajan verkkoroolipeli
Pelimuoto:  moninpeli
Ikäluokitus:  ESRB: Teini-ikäisille  PEGI 12 
Alusta:  Windows, OS X
Jakelumuoto:  DVD
Lisää peliartikkeleitaVideopelien teemasivulla
Infobox OK    : 
World of Warcraft: Wrath of the Lich King (tunnetaan myös lyhenteinä Wrath, WotLK ja WLK) on Blizzard Entertainmentin kehittämä ja Vivendi Universalin julkaisema suositun nettiroolipelin World of Warcraftin toinen lisäosa, joka ilmestyi 13. marraskuuta 2008.
Peli myi ensimmäisen 24 tunnin aikana 2,8 miljoonaa kappaletta ja ensimmäisen 48 tunnin aikana 4 miljoonaa kappaletta
Julkaisu > Keräilijän versio

Kuten aikaisemmistakin pelin versioista, myös tästä lisäosasta ilmestyi keräilijän versio. Paketti sisältää itse pelin ja lisenssikoodin, 208-sivuinen kirjan jossa konseptitaidetta pelistä, kulissien takana -dvd ja musiikki-cd, hiirimatto karttalla pelin uudesta alueesta Northrendistä ja muutama pakka World of Warcraft: Trading Card Game -kortteja, joiden mukana 3 erityistä hologrammikorttia, joista 2 ovat kuolonritarisankareita ja yksi kortti, jolla saa pelissä hankittua erikoisempia tavaroita hahmolleen. Keräilijänversion lisenssikoodin syötettyään pelaaja saa myös Frosty-nimisen lemmikin pelissä.
Kirjallisuus

Lisäosan juonen ja tarinan perusteella Christie Golden kirjoitti romaanin Arthas: Rise of the Lich King (2009).
Aiheesta muualla

Wrath of the Lich Kingin virallinen Euroopan sivusto (Arkistoitu – Internet Archive)
World of Warcraftin virallinen Euroopan sivusto
World of Warcraftin virallinen USA:n sivusto
Kustaa Pellonpää

Kustaa Pellonpää  (3. heinäkuuta 1839 Pertteli – 2. maaliskuuta 1919 Pertteli) oli suomalainen maanviljelijä ja valtiopäivämies.
Pellonpään vanhemmat olivat Gabriel Samulinpoika Pellonpää ja Eeva Jaakontytär Anttila ja puoliso Ulrika Wilhelmina Kustaantytär Pellonpää. Pellonpää oli kunnallismies ja  talonpoikaissäädyssä Halikon tuomiokunnan edustaja valtiopäivillä 1882. Hän oli valtiopäivillä talousvaliokunnan varajäsen.
Kulturkampf

Berliinin ja Rooman välissä, Kladderadatsch, 1875
Kulturkampf  kuuntele (ohje) ('kulttuuritaisto') on saksankielinen termi, joka viittaa Saksan pyrkimyksiin sekularisaation ja katolisen kirkon vaikutuksen suhteen. Nämä pyrkimykset ajalle 1871–1878 pani alulle Preussin silloinen pääministeri Otto von Bismarck.
Kulturkampf ei ulottunut muihin silloisiin saksalaisvaltioihin, esimerkiksi Baijeriin. Tutkija Michael B. Gross sanoo: "Hyökkäys kirkkoa vastaan sisälsi joukon preussilaisia, diskriminoivia lakeja, jotka saivat katoliset tuntemaan itsensä vainotuiksi pääasiallisen protestanttisessa valtiossa". Jesuiitat, fransiskaanit, dominikaanit ja muut  veljeskunnat karkotettiin kaksikymmenvuotisen jesuiittojen ja munkkien vastaisen hysterian huipentuessa.
Kirjallisuutta

Blackbourn, David. Marpingen: Apparitions of the Virgin Mary in Nineteenth-Century Germany (Oxford, 1993)
Gross, Michael B. The War against Catholicism: Liberalism and the Anti-Catholic Imagination in Nineteenth-Century Germany (2005)
Hope, Nicholas,  "Prussian Protestantism," in Philip G. Dwyer, ed. Modern Prussian History: 1830-1947 (2001) pp. 188–208
Lamberti, Marjorie.  "Religious conflicts and German national identity in Prussia, 1866-1914," in Philip G. Dwyer, ed. Modern Prussian History: 1830-1947 (2001) pp. 169–187
Ronald J. Ross, The failure of Bismarck's Kulturkampf: Catholicism and state power in imperial Germany, 1871-1887, (Washington, D.C., 1998)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kulturkampf
Käännös suomeksi
Kristinusko Cookinsaarilla

Kristinusko on Cookinsaarten suurin uskonto. Vuoden 2021 väestölaskennassa 43,1 % ilmoitti kuuluvansa Cook Islands Christian Church -uskontokuntaan. Roomalaiskatolisia väestöstä oli 16,7 %, adventisteja 8,3 %, ja kahteen suurimpaan helluntailaiseen kirkkokuntaan kuului yhteensä 5,7 %.
Cookinsaarilla toimii uskonnollinen neuvoa-antava neuvosto, johon kuuluvat protestanttien, katolisten ja helluntailaisten lisäksi mormonit.
Kuolleen silmät

| Kuolleen silmät Kertomuksia tuntemattoman ovilta |
| --- | --- |

Kirjailija:  Kristian Korppi
Kieli:  suomi
Genre:  kauhunovellit
Kustantaja:  Schildt
Julkaistu:  1926
Sivumäärä:  143
Löydä lisää kirjojaKirjallisuuden teemasivulta
Kuolleen silmät – kertomuksia tuntemattoman ovilta on Mika Waltarin nimimerkillä Kristian Korppi kirjoittama kauhunovellikokoelma. Se ilmestyi 1926, ja kustantaja oli Schildt.
Nimellä Kristian Korppi Waltari oli aiemmin julkaissut runoja antologiassa Nuoret runoilijat (1926). Korppi viittasi Edgar Allan Poen tunnettuun runoon "Korppi", joka oli antanut hänelle herätteen. Kertomus "Muumio" käsittelee muinaista Egyptiä. Tutankhamon oli tuolloin maailmalla pinnalla, ja kansainvälisten esikuvien antaman esimerkin mukaan Waltari kuvaa kertomuksessa egyptiläisen haudan kauhuja. Waltarilla oli vuonna 1926 lyhyt suhde Elina Vaaran kanssa, ja tällä Vaaran keksimällä nimimerkillä Waltari kirjoitti myös kirja-arvosteluja Helsingin Sanomiin 1926–1927.
Kirjan mukaan on nimetty kauhuun keskittyvä lehti Kuolleen silmät.
Kunnanvaakuna

Kunnanvaakuna on kuntaa symboloiva vaakuna.
Kunnanvaakunat Suomessa

Aikaisemmin Suomen kunnista vain kaupungeilla oli vaakunat. Vuonna 1949 säädetyllä lailla säädettiin muillekin kunnille (kauppaloille ja maalais­kunnille) oikeus hankkia itselleen virallinen vaakuna. Kauppaloista Salo oli hankkinut itselleen jo aiemmin vaakunan, mutta sitä ei hyväksytty virallisesti, koska katsottiin, ettei kauppaloille kuulu vaakunaa. Maalaiskunnista vaakunaa oli aikaisemmin käyttänyt Petsamo. Sen epävirallisena vaakunana oli vaakuna, joka oli ollut Petsamon läänin vaakunana mutta jäänyt virallisesta käytöstä, kun Petsamon lääni lakkautettiin ja liitettiin Oulun lääniin.
Lähes kaikilla Suomen alueluovutuksen jälkeisen ajan kunnilla on ollut vaakuna.
Kustaa Alanko

Kustaa Aadolf Alanko (5. syyskuuta 1905 Tampere – 15. maaliskuuta 1985 Helsinki) oli suomalainen poliitikko. Alanko toimi SDP:n kansanedustajana vuosina 1948–1966 edustaen Hämeen läänin pohjoista vaalipiiriä. Kunnallispolitiikassa Alanko toimi Tampereen kaupunginvaltuuston jäsenenä. Alanko valittiin presidentin valitsijamieheksi vaaleissa 1950 ja 1956.
Alanko kävi kansakoulun. Hän toimi renkinä Pohjanmaalla 1918–1922, tehdas-, rakennus- ja kivityömiehenä Tampereella 1922–1936, SDP:n Hämeen läänin pohjoisen vaalipiirin piirijärjestön toimitsijana 1936–1940, kuljetusliiton ja jalometalliliiton järjestäjänä 1936–1940 sekä SDP:n Pohjois-Hämeen piirisihteerinä 1940–1953.
Alangon vanhemmat olivat seppä Hugo Lindholm ja Ida Sirén. Alangon puoliso vuosina 1934–1964 oli Vieno Impi Pirhonen. Liitto päättyi eroon. Alangon toinen puoliso vuodesta 1964 oli Kerttu Kaino Heinonen.
Kusessa

| Kusessa Veltto Virtanen |
| --- | --- | --- |

Studioalbumin tiedot
 Äänitetty : 1976
 Julkaistu: 1976
 Tuottaja(t): Atte Blom & Dave Lindholm
 Tyylilaji: rock
 Kesto: 60.39
 Levy-yhtiö: Love Records
Veltto Virtasen muut julkaisut
|   | Kusessa 1976 | Puskii! (EP) 1978 |
Kusessa on suomalaisen rock-muusikon Veltto Virtasen vuonna 1976 julkaistu debyyttialbumi sooloartistina. Levyn koko nimi on Kusessa eli tarinoita kehityskaudelta koirasta kissaan, ja se julkaistiin "Veltto V." -nimellä.
Albumista julkaistiin re-masteroitu CD-painos vuonna 2007.
Kappaleet

Vaeltaja
Veltto ratsastaa jälleen
Taivaanrannan maalari
Ei sen väliä
Nyt
Teoria tämäkin
Pysy erossa meistä
Nunna
Erämaan kettu
Sellainen kuin sinä
Sinä olet sade
Laulava miekka
Suuri taikuri Freud
Tähtiä täynnä
Eteen, päin
Kehtolaulu
CD:n bonuskappaleet (demoja suunnitellulle Kusessa II -LP:lle)
Juon punaista viiniä
Kuinka moni meistä
Sellainen oot sä
Jollet se ole sinä
Christiania
Murra jo kuoresi
Kristen Viikmäe

| Henkilötiedot |
| --- | --- | --- | --- |
Syntymäaika: 10. helmikuuta 1979 (ikä 45)
Syntymäpaikka: Tallinna, Viron SNT
Pelipaikka: hyökkääjä
Pituus: 182 cm
Seurat
| Vuodet | Seura | O | (M) |
| 1996-2000 |  FC Flora | 74 | (26) |
| 2000-2003 |  Vålerenga Fotball | 37 | (5) |
| 2003 | →  FC Flora (laina) | 15 | (11) |
| 2004-2008 |  FC Flora | 51 | (18) |
| 2004 | →  Enköpings SK (laina) | 9 | (4) |
| 2005 | →  Fredrikstad FK (laina) | 6 | (1) |
| 2006 | →  Gefle IF (laina) | 26 | (2) |
| 2008-2009 |  Jönköpings Södra IF | 57 | (13) |
| 2010 |  Panegialios FC | 30 | (0) |
| 2011- |  JK Nõmme Kalju | 15 | (5) |
Maajoukkue
| 1997– |  Viro | 115 | (15) |
 Seurajoukkueuran tilastot kattavat vain kansalliset sarjat, päivitetty 28. kesäkuuta 2011.  Maajoukkueuran tilastot päivitetty 1. elokuuta 2018.
Kristen Viikmäe (s. 10. helmikuuta 1979 Tallinna, Viron SNT, Neuvostoliitto) on virolainen jalkapalloilija, pelipaikaltaan hyökkääjä.
Viikmäe aloitti uransa tallinnalaisessa FC Florassa ja on pelannut myös Tallinna Jalgpallikoolissa, JK Tallinna Sadamassa, Vålerengassa, Enköpingissä, Fredrisktadissa ja Geflessä. Kausina 2008–2009 hän pelasi Jönköpings Södra IF:ssä ja kauden 2010 Panegialios FC:ssä. Kaudesta 2011 lähtien Viikmäe edusti virolaista JK Nõmme Kaljua.
Viron maajoukkueessa Viikmäe on pelannut 115 ottelua ja tehnyt 15 maalia.
Saavutukset > Seurasaavutukset

Viron mestaruus 1997–1998, 1998 ja 2003
Norjan cup 2002
Viron cup 1998
Saavutukset > Henkilökohtaiset saavutukset

Viron hopeapallo 2004
Kumen piirikunta

Kumen piirikunta (jap. 久米郡, Kume-gun) on yksi Okayaman prefektuurin piirikunnista Japanissa. Sen väkiluku on 17 559 ja laskussa. Piirikunnan pinta-ala on 310,8 neliökilometriä ja väestötiheys 56,62 asukasta neliökilometrillä.
Kunnat

Kumenan
Misaki
Kroatian sosialistinen tasavalta

Kroatian sosialistinen tasavalta, lyhenteeltä Kroatian ST (kroatiaksi Socijalistička Republika Hrvatska, SR Hrvatska, SRH) eli Kroatian kansantasavalta, lyhenteeltä Kroatian KT (kroatiaksi Narodna Republika Hrvatska, NR Hrvatska, NRH), vuodesta (1945-1963) oli yksi Jugoslavian osavaltioista vuosina 1945–1991. Se perustettiin nimellä Kroatian kansantasavalta vuonna 1944. Siitä tuli osa Jugoslaviaa Titon johtaman Jugoslavian kommunistiseen puolueen johdolla.
Nimen "kansantasavalta" muutettiin "sosialistiseksi tasavallaksi" vuonna 1963. Nimi muutettiin muotoon Kroatian tasavalta vuonna 1990, ja maa irtaantui Jugoslaviasta seuraavana vuonna, samaan aikaan Slovenian kanssa.
Kun ihmiset ovat olevinaan jumalia

| Kun ihmiset ovat olevinaan jumalia Valikoima D>  H. Lawrencen runoutta |
| --- | --- |

Kirjailija:  D. H. Lawrence
Kieli:  englanti
Genre:  runous
Suomennos
Kustantaja:  Basam Books
Julkaistu:  2014
Ulkoasu:  sidottu
Sivumäärä:  199
ISBN:  978-952-260-255-8
Löydä lisää kirjojaKirjallisuuden teemasivulta
Kun ihmiset ovat olevinaan jumalia. Valikoima D.H. Lawrencen runoutta on D. H. Lawrencen runojen kokoelma, jonka ovat suomentaneet ja toimittaneet Pertti Nieminen ja Tuulia Toivanen. Teoksen julkaisi Basam Books vuonna 2014.
Aiheesta muualla

Alanen, Virpi: Hillitty valikoima tunteissa keinuvia ajatuksia. Kiiltomato.net 9.1.2015.
World of Warcraft: The Burning Crusade

| World of Warcraft: The Burning Crusade |
| --- | --- |

Kehittäjä:  Blizzard Entertainment
Julkaisija:  Vivendi Universal
Suunnittelija:  Blizzard Entertainment
Pelisarja:  Warcraft
Julkaistu:  16. tammikuuta 2007
Lajityyppi:  MMORPG
Pelimuoto:  moninpeli
Ikäluokitus:  ESRB: Teini-ikäisille  PEGI 12 
Alusta:  Windows, OS X
Jakelumuoto:  CD, DVD
Lisää peliartikkeleitaVideopelien teemasivulla
Infobox OK  : 
World of Warcraft: The Burning Crusade (lyhyesti TBC tai BC) on Blizzard Entertainmentin kehittämä ja Vivendi Universalin julkaisema ensimmäinen lisäosa World of Warcraft -MMORPG-pelille. Peli julkaistiin 16. tammikuuta 2007.
Verihaltia

Lauman uusi pelattava rotu, verihaltiat, ovat osa Kalmoruton tuhoaman Quel'Thalasin tuhosta selviytyneistä korkeahaltioista. Nämä haltiat nimesivät rotunsa uudelleen kuolleiden veljiensä mukaan. Aluksi verihaltiat tekivät yhteistyötä ihmisten kanssa sotamarsalkka Garithosin alaisuudessa, mutta pian kävi yhä kasvavissa määrin selväksi, etteivät nämä olleet enää tervetulleita Liittoumaan.
Verihaltiat ovat hyvin taitavia ja perehtyneitä taikuuden käyttäjiä mutta käytettyään taikuutta hyvin laajasti tulivat pian riippuvaisiksi siitä. Verihaltiat eivät voi elää pitkään ilman taikuutta ja tekevät mitä tahansa voidakseen käyttää sitä. Kalmoruton tuhottua Auringon kaivon (engl. Sunwell), taikavoimien lähteen, verihaltiat antautuivat käyttämään demonisia voimia. Yksi verihaltiain ryhmä, prinssi Kael'thasin johtamana, liitti voimansa Illidanin ja tämän nagojen kanssa saaden vaihtokaupassa vielä suurempia taikavoimia.
Nyt Azerothiin jääneet verihaltiat hakevat Lauman apua päästäkseen Outlandiin yhdistäkseen voimansa Illidanin kanssa saadakseen sen palkkion, mikä heille oli avustaan luvattu. Verihaltioiden liitto Lauman kanssa järjestyi pitkälti Hyljättyjen epäkuolleiden kuningattaren, Sylvanas Windrunnerin, kautta, joka oli itse korkeahaltia ennen kuolemaansa.
Verihaltiat ovat onnistuneet vakiinnuttamaan tukevan jalansijan Quel'Thalasiin ja nostattaneet vanhan kaupunkinsa tornit ja rakennukset, jotka tuhoutuivat Kalmoruton hyökkäyksessä Quel'Thalasin piirityksen aikana. Verihaltiat ovat jatkuvasti Wretchedien, taianhimossa järkensä menettäneiden verihaltioiden uhan alla.
Heidän kotimaansa Quel'Thalas reunustaa Deatholmen aluetta, joka kuhisee Kalmoruton jäänteitä, jotka riivasivat verihaltiain pääkaupunkia vuosia. Eräs verihaltioiden ja Hyljättyjen ryhmittymä, Tranquillien, pitää tehtävänään puhdistaa alueen epäkuolleista.
Verihaltiat liittyvät Laumaan sen entisten jäsenten örkkien, peikkojen, epäkuolleiden ja taureenien rinnalle.
Verihaltiain rodulle ominaiset piirteet liittyvät heidän riippuvuuteensa taikuudesta, heillä on kasvanut vastustuskyky kaikelle magialle. Verihaltiat voivat imeä taikavoimaa vihollisistaan ja estää vihollisiaan loitsimasta lähialueella hiljentämiskykynsä avulla.
Heidän aloitusalueensa on Sunstrider Isle, joka sijaitsee Eversong Woodsissa Quel’Thalaksessa.
Verihaltia voi valita hahmoluokakseen papin (engl. Priest), maagin (engl. Mage), manaajavelhon (engl. Warlock), metsästäjän (engl. Hunter), roiston (engl. Rogue) tai paladiinin.
Verihaltiat ovat pelin ainoa rotu, jolla ei ole sotureita (engl. Warriors), jotta pelattavien hahmoluokkien määrä pysyisi muiden rotujen vertaisena. Roistoa lukuun ottamatta kaikki valittavat hahmoluokat edustavat taikuuden käyttäjiä symboloiden rodun riippuvuutta siitä.
Cam Clarke hoitaa miespuolisten verihaltioiden ääninäyttelyn.
Lyhenteet, joita World of Warcraftin pelaajat rodusta käyttävät, ovat ”BElf” tai “BE”.
Rodun passiivinen kyky on +10 taitopisteen lisä Enchanting-taitoon.
Verihaltioiden ratsu on Hawkstrider, joka muistuttaa hieman Final Fantasy -peleissä nähtyä chocoboa.
Draenei

Draeneit olivat alun perin mahtava ja kehittynyt rotu, nimeltään eredar. Palavan Legioonan perustaja, Pimeyden titaani Sargeras, kiinnostui heistä heti. Hän houkutteli eredareja liittymään joukkoihinsa. Osa näistä alkoikin palvella Legioonaa muuttuen jättimäisiksi man'ari eredar -nimisiksi demoneiksi, jotka ovat samalla myös seuraavana Palavan Legioonaan komennossa Sargerasin jälkeen. Osa eredareista kuitenkin pakeni profeetta Velenin ja mystisen Pyhää Valoa kanavoivan rodun, naarujen, avulla. Näistä pakenijoista tuli uusi rotu, draenei, joka tarkoittaa "karkotettua".
Siitä lähtien Sargeras on jahdannut pakenevia draeneita halki tunnetun maailmankaikkeuden. Jossakin vaiheessa draeneit asettuivat rauhalliseen maailmaan, jonka he nimesivät itsensä mukaan Draenoriksi. Lopulta Palavan Legioonan demonit kuitenkin löysivät tämän neitseellisen maailman ja kävivät draeneita vastaan juonitellen yleensä rauhalliset örkit käymään sotaan näitä vastaan. Draeneit melkein kuolivat sukupuuttoon, mutta voimakkaimmat johtajat, myös Velen, säilyivät hengissä. Lopulta Velen johti suuren osan jäljelle jääneistä draeneista pakoon Exodarilla, joka oli yksi kristallisen tukikohdan, Tempest Keepin, siivistä.
Muut siivet vallanneet verihaltiat olivat kuitenkin sabotoineet sitä, joten se putosi Azerothiin. Nyt he liittyvät Liittoumaan pääasiassa johtuen vihastaan verihaltioita ja örkkejä kohtaan.
Draeneit liittyvät Liittoumaan sen entisten jäsenten ihmisten, kääpiöiden, maahisten ja yöhaltioiden rinnalle.
Kyseisen emoaluksen suurin palanen, Exodar, on nykyisin draeneiden pääkaupunki. Muita palasia alkuperäisestä aluksesta lojuu kaikkialla draeneiden aloitusalueilla, Azuremystin ja Bloodmystin saarilla.
Draeneit voivat valita hahmoluokakseen paladiinin, soturin, metsästäjän, shamaanin, maagin tai papin.
Miespuoliset draeneit ovat taureenin kokoisia, mutta naispuoliset arviolta vain yöhaltian kokoisia.
Draeneiden ratsu on Elekk, norsua muistuttava eläin.
Aiheesta muualla

World of Warcraft: The Burning Crusaden (Pohjois-Amerikka) virallinen kotisivu (Arkistoitu – Internet Archive) (englanniksi)
World of Warcraft: The Burning Crusaden (Eurooppa) virallinen kotisivu (Arkistoitu – Internet Archive) (englanniksi)
World of Warcraft: Trading Card Game

World of Warcraft: Trading Card Game on suosittuun verkkoroolipeli World of Warcraftin maailmaan sijoittuva keräilykorttipeli.
Pelissä kerätään kortteja, jotka sijoittuvat World of Warcraft -pelin maailmaan. Pelin korttipakat voivat myös sisältää erikoisia ja harvinaisia kortteja joista yleensä voi saada itse pelin sisällä erinäisiä tavaroita mm. ratsuja.
Pelimuodot

Peliä on tarkoitus pelata muita pelaajia vastaan. Pelissä on myös erityisiä raidi-pakkoja joissa yksi pelaaja pelaa raidin päävastuksella ja muut pelaajat yrittävät voittaa hänet. Pelin korttien valmistaja, Upper Deck Entertainment eli UDE järjestää myös turnauksia joissa pelaajat kilpailevat keskenään.
Pelaaminen

Ennen kuin peli voi alkaa, pelaajan täytyy kerätä itselleen pakka, jossa hänellä on yksi sankarikortti. Sankarikortin hahmoluokat ovat samat kuin itse verkkopelissä. Sankarilleen hän voi valita sen puolen liittolaisia (Horde tai Alliance) ja sankarin hahmoluokan mukaisia taitoja. Myös tehtäviä pakkaan pitää valita ja niissäkin rajoituksena hahmon puoli ja joissain tapauksissa myös suhteet joihinkin ryhmiin (faction). Pelin sääntökirjassa suositellaan, että pakassa vähintään 60 korttia.
Kun peli alkaa, siinä on tarkoitus voittaa kaikkien vastapelaajien sankari. Pelin edetessä sankari saa pelaajan pakasta monia liittolaisia jotka auttavat mittelössä vastaan toisia pelaajia. Nämä liittolaiset ovat paljon heikompia kuin sankarit.
Pelin kortit

Sankarikortti (Hero) - Pelaajan kortti. Jokaisella pelaajalla on tällainen kortti ja vastapelaajien pitää voittaa ne.
Liittolainen (Ally) - Sankarikortin liittolaiset ja lemmikit.
Taito/Loitsu (Ability) - Sankarin taidot ja loitsut. Pääasiassa jokaisella luokalla on omat taitonsa, mutta on myös taitokortteja joita voi käyttää useampikin luokka.
Varuste (Equipment) - Sankarin aseet, haarniskat ja korut.
Tavara (Item) - Sankarin varusteeseen laitettava lumous joka parantaa sen ominaisuuksia.
Tehtävä (Quest) - Nämä kortit kuuluu asettaa resurssien riville kuvapuoli alaspäin. Tehtäviä suoritetaan maksamalla resursseja ja tehtävästä voi saada palkintona mm. oikeuden nostaa lisää kortteja pakasta. Tehtävän suoritettuasi kortti käännetään ylösalaisin ja siitä tulee yksi resursseista.
Sijainti (Location) - Nämä kortit ovat kuin tehtäväkortit, mutta niitä ei käännetä kuvapuoli alaspäin missään vaiheessa. Pelin aikana voi käyttää vain yhtä sijaintikorttia.
Saalis (Loot) - Erikoisversioita tavallisista korteista, mutta ne sisältävät myös esiin raaputeltavan koodin, jolla voi saada verkkopelissä käyttöön jonkin ainutlaatuisen esineen.
Tuotteet > Setit

Heroes of Azeroth (lokakuu 2006)
Through the Dark Portal (huhtikuu 2007)
Fires of Outland (elokuu 2007)
March of the Legion (joulukuu 2007)
Servants of the Betrayer (heinäkuu 2008)
The Hunt for Illidan (heinäkuu 2008)
Drums of War (marraskuu 2008)
Blood of Gladiators (marraskuu 2009)
Fields of Honor (kesäkuu 2009)
Scourgewar (marraskuu 2009)
Wrath Gate (toukokuu 2010)
Archives (elokuu 2010 - folioversiot setistä Heroes of Azeroth settiin Fields of Honor asti)
Icecrown (syyskuu 2010)
Worldbreaker (joulukuu 2010)
War of the Elements (huhtikuu 2011)
Twilight of the Dragons (heinäkuu 2011)
Aftermath: Throne of the Tides (lokakuu 2011)
Aftermath: Crown of the Heavens (helmikuu 2012)
Aftermath: Tomb of the Forgotten (kesäkuu 2012)
Timewalkers: War of the Ancients (lokakuu 2012)
Timewalkers: Betrayal of the Guardian (helmikuu 2013)
Timewalkers: Reign of Fire (heinäkuu 2013)
Aiheesta muualla

Upper Deck Entertainmentin kotisivut pelille (Arkistoitu – Internet Archive)
Harvinaisten korttien listaus UDE:n sivuilla (Arkistoitu – Internet Archive)
Epävirallinen harvinaisten korttien tietokanta ja myyntipaikka
Kristinusko Eritreassa

Tämä artikkeli kertoo kristinuskosta Eritreassa. Eritrean suuriin kristillisiin kirkkokuntiin kuuluvat eritrealais-ortodoksinen kirkko, roomalaiskatolinen kirkko sekä evankelis-luterilainen kirkko. Suurin osa Eritrean kristityistä on ortodokseja.
Historia

Eritrean suurin kirkko kuului ennen maan itsenäistymistä Etiopian ortodoksisen kirkon alaisuuteen. Eritrean ortodoksinen Tewahedo-kirkko tuli autokefaaliksi vuonna 1994. Katoliset ja protestantit ovat olleet läsnä maassa 1800- ja 1900-luvulta lähtien. Viimeisten vuosikymmenien aikana myös helluntailaisten ja evankelisten ryhmien aktiivisuus on kasvanut Eritreassa.
Kustaa Penttilä

Kustaa Penttilä (8. lokakuuta 1888 Nurmo – 16. heinäkuuta 1950) oli suomalainen kanttori-urkuri, säveltäjä ja sovittaja.
Penttilä valmistui kanttori-urkuriksi Turun kanttori-urkurikoulusta 1915. Hän toimi Oulaisten kanttori-urkurina vuodesta 1918 alkaen. Penttilä sai director cantus-arvonimen vuonna 1923. Hän toimi myös vuonna 1927 perustetun Oulaisten Sekakuoron johtajana.
Penttilä sovitti muun muassa neliäänisiksi Siionin virret ja Vanhan virsikirjan kansansävelmät. Hän kokosi myös kansansävelmiä.